# Bornholms Stemme (radio)

### Fra Wikipedia, den frie encyklopædi

Du har nye beskeder (forskel fra næstsidste redigering).

Lokalradioen Bornholms Stemme (på bornholm omtalt som Stemman) dækkede i 18 år frem til marts 2006 Bornholm med reklamefinancieret radio. Stationen havde hovedkvarter i Myrelængen, en firelænget nedlagt gård udenfor Østerlars.

Radiostationen henvendte sig overordnet set til "indfødte" lidt ældre bornholmere med lokalstof, bornholmsktalende værter på flere programmer og musik fra dansktoppen. Der var dog også flere programmer for et yngre publikum samt nyheder fra resten af landet.

Generaldirektør Erik Truelsen med konen Kirsten stod for grundstenene på stationen, der delte frekvenser med Bornholms Kristne Nærradio. Bornholms Stemme blev drevet dels for reklamepenge, dels med hjælp fra støttemedlemmer, der indbetalte til radioens girokonto. En stor del af programmerne var underholdning og aktuel debat i trit med generaldirektørens ånd, idet han selv var (og er) glad for at følge verdens gang med en humoristisk synsvinkel.

Bornholms Stemme brugte blandt andet sloganet "de lyse frekvenser", selvom frekvenserne var spredt godt ud over skalaen: 92,8 - 93,1 - 98,6 - 104,4 og sidst men ikke mindst 104,9 på Allingesenderen, hvilket muligvis har givet en overraskelse for visse bilturister, der var vant til at høre The Voice på denne frekvens i København. I logoet stod BVB Bornholms Stemme, hvor BVB angiveligt betød "Bevar Vore Badedyr". Ved opstarten af stationen havde Bornholms Tidende bragt et billede af Erik Truelsen i et badekar fyldt med badedyr, og som en gimmick havde han på et tidspunkt skaffet et parti oppustelige røgede sild.

Bornholms Stemme var i sendeperioden altid at finde på scenen ved det årlige dyrskue i Almindingen, hvor der blev spillet op til dans om aftenen og bragt nyheder herfra.

Tidligere medarbejdere fra stationen startede på et tidspunkt en konkurrerende station, Radio Rouletten, og forsøgte at få tildelt sendetider på de samme frekvenser, hvilket gav en del debat i de lokale medier.

## [redigér] Eksterne links

Debatindlæg der fortæller om "Stemman" på dr.dk

Hentet fra "http://da.wikipedia.org../../../b/o/r/Bornholms_Stemme_%28radio%29_e8ed.html"

Kategori: Radiokanaler

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg